DEVIATNIK K DUCHU SVÄTÉMU

•	DUCH SVÄTÝ – DUCH SILY 

úvod

V mene Otca i Syna i Ducha Svätého.
Amen.

Keď Pán Ježiš vystúpil do neba apoštoli sa vrátili do večeradla, kde jednomyseľne zotrvávali na modlitbách spolu so ženami, s Ježišovou matkou Máriou a s jeho bratmi a očakávali prisľúbeného Ducha pravdy. 

Aj my sa spoločne modlime a vrúcne prosme Pána Ježiša, aby na nás zoslal vznešené dary Ducha Svätého.

Modlime sa. 
Pane Ježišu, ty si sľúbil, že nám pošleš Tešiteľa, Ducha pravdy; aj my ako apoštoli očakávame silu zhora, a preto ťa vrúcne prosíme, naplň nás darmi svojho Ducha: darom múdrosti a rozumu, darom rady a sily, darom poznania a nábožnosti a darom bázne pred Pánom. Ty žiješ a kraľuješ na veky vekov.
Amen. 

čítanie božieho slova

Pán hovorí: „Ján krstil vodou, ale vy budete o niekoľko dní pokrstení Duchom Svätým... Zostúpi na vás Svätý Duch, dostanete silu a budete mi svedkami v Jeruzaleme i v celej Judei aj v Samárii a až po samý kraj zeme“ (Sk 1, 5. 8). 

prosby

Modlime sa za dar sily.
	Uprostred ľahostajného sveta nám často chýba odvaha, aby sme sa prejavili ako kresťania. 
Volajme: R.: Príď, Duchu Svätý, a pomáhaj nám slabým.

- Poznáme dobre, čo máme robiť, ale nemáme silu to vykonať. R.: 
- Často sme malomyseľní a strácame dôveru v Božie prisľúbenia. R.: 
- Často sa z obavy pred inými neodvážime zasadiť za pravdu, spravodlivosť a lásku. R.: 

Príď, Duchu Svätý, a pomáhaj nám slabým, aby sme smelo vyznávali nášho Pána, Ježiša Krista, a odhodlane premáhali pokušenia zlého ducha.
Amen. 

modlitba ruženca 

A teraz sa obráťme na Pannu Máriu, Kráľovnú apoštolov a Matku Cirkvi, aby sme na jej mocný príhovor obsiahli dary Ducha Svätého. 
Otče náš. Zdravas’ (desiatok s tajomstvom Ktorý nám zoslal Ducha Svätého). Sláva Otcu. Ó Ježišu. 

záver

Zošli svojho Ducha a všetko bude stvorené. 
A obnovíš tvárnosť zeme. 

Modlime sa.
	Večný Bože, ty osvecuješ srdcia veriacich svetlom Ducha Svätého; daj, aby sme v tomto Duchu poznávali, čo je správne, a vždy sa radovali z jeho útechy a posily. Skrze Krista, nášho Pána.
Amen.

•	DUCH SVÄTÝ – DUCH PRAVDY

úvod

V mene Otca i Syna i Ducha Svätého.
Amen.

Keď Pán Ježiš vystúpil do neba apoštoli sa vrátili do večeradla, kde jednomyseľne zotrvávali na modlitbách spolu so ženami, s Ježišovou matkou Máriou a s jeho bratmi a očakávali prisľúbeného Ducha pravdy. 

Aj my sa spoločne modlime a vrúcne prosme Pána Ježiša, aby na nás zoslal vznešené dary Ducha Svätého.

Modlime sa. 
Pane Ježišu, ty si sľúbil, že nám pošleš Tešiteľa, Ducha pravdy; aj my ako apoštoli očakávame silu zhora, a preto ťa vrúcne prosíme, naplň nás darmi svojho Ducha: darom múdrosti a rozumu, darom rady a sily, darom poznania a nábožnosti a darom bázne pred Pánom. Ty žiješ a kraľuješ na veky vekov.
Amen. 

čítanie božieho slova

Pán hovorí: „Keď príde on, Duch pravdy, uvedie vás do plnej pravdy, lebo nebude hovoriť sám zo seba, ale bude hovoriť, čo počuje, a zvestuje vám, čo má prísť. On ma oslávi, lebo z môjho vezme a zvestuje vám“ (Jn 16, 13-14). 

prosby

Modlime sa za dar múdrosti.
	Ježišovo posolstvo sa nám dáva prostredníctvom ľudských slov; nemôžeme ho poznať bez pomoci Ducha Svätého. 
Volajme: R.: Príď, Duchu Svätý, a daj nám poznať pravdu.

- Mnohí ľudia hľadajú zmysel života na nesprávnych cestách; ale bez Ducha Svätého nevieme nájsť krásu ani zmysel života. R.: 
- Ľudské srdce je nespokojné, kým nespočinie v Bohu; nech všetci, čo s úprimným srdcom hľadajú pravdu, nájdu Ježiša Krista a toho, ktorý ho poslal. R.: 
- Mnohí si myslia, že viera sa zakladá na ľudskej múdrosti; ale apoštol Pavol nás učí, že viera stojí na Božej moci a že on sám nechce vedieť nič iné iba Ježiša Krista, a to ukrižovaného. R.: 

Príď, Duchu Svätý, a daj nám poznať pravdu; osvieť nás svojím svetlom, aby sme poznali, že Ježiš Kristus je naša cesta, pravda a život.
Amen. 

modlitba ruženca 

A teraz sa obráťme na Pannu Máriu, Kráľovnú apoštolov a Matku Cirkvi, aby sme na jej mocný príhovor obsiahli dary Ducha Svätého. 
Otče náš. Zdravas’ (desiatok s tajomstvom Ktorý nám zoslal Ducha Svätého). Sláva Otcu. Ó Ježišu. 

záver

Zošli svojho Ducha a všetko bude stvorené. 
A obnovíš tvárnosť zeme. 

Modlime sa.
	Večný Bože, ty osvecuješ srdcia veriacich svetlom Ducha Svätého; daj, aby sme v tomto Duchu poznávali, čo je správne, a vždy sa radovali z jeho útechy a posily. Skrze Krista, nášho Pána.
Amen.

•	DUCH SVÄTÝ – DUCH NÁBOŽNOSTI

úvod

V mene Otca i Syna i Ducha Svätého.
Amen.

Keď Pán Ježiš vystúpil do neba apoštoli sa vrátili do večeradla, kde jednomyseľne zotrvávali na modlitbách spolu so ženami, s Ježišovou matkou Máriou a s jeho bratmi a očakávali prisľúbeného Ducha pravdy. 

Aj my sa spoločne modlime a vrúcne prosme Pána Ježiša, aby na nás zoslal vznešené dary Ducha Svätého.

Modlime sa. 
Pane Ježišu, ty si sľúbil, že nám pošleš Tešiteľa, Ducha pravdy; aj my ako apoštoli očakávame silu zhora, a preto ťa vrúcne prosíme, naplň nás darmi svojho Ducha: darom múdrosti a rozumu, darom rady a sily, darom poznania a nábožnosti a darom bázne pred Pánom. Ty žiješ a kraľuješ na veky vekov.
Amen. 

čítanie božieho slova

Apoštol Pavol hovorí: „Duch prichádza na pomoc našej slabosti, lebo nevieme ani to, za čo sa máme modliť, ako treba; a sám Duch sa prihovára za nás nevysloviteľnými vzdychmi. A ten, ktorý skúma srdcia, vie, po čom Duch túži: že sa prihovára za svätých, ako sa páči Bohu“ (Rim 8, 26-27). 

prosby

Modlime sa za dar nábožnosti.
	Mnohí ľudia sa prestali modliť; mnohí sa ešte vôbec nenaučili modliť. Prosme za nich i za seba.
Volajme: R.: Príď, Duchu Svätý, a nauč nás modliť sa.

- Vytráca sa duch nábožnosti a modlitby, a predsa bez modlitby nemôžeme získať spásu. R.: 
- Žalmista spieva: Skúste a presvedčte sa, aký dobrý je Pán. Toto by sme mali prežívať v rozjímaní a v tichej poklone pred svätostánkom. R.: 

Príď, Duchu Svätý, a nauč nás modliť sa, veď ty si Duch nábožnosti a modlitby; veď nás cestou nábožnosti, aby sme ničomu nedávali prednosť pred Kristom, naším Spasiteľom.
Amen. 

modlitba ruženca 

A teraz sa obráťme na Pannu Máriu, Kráľovnú apoštolov a Matku Cirkvi, aby sme na jej mocný príhovor obsiahli dary Ducha Svätého. 
Otče náš. Zdravas’ (desiatok s tajomstvom Ktorý nám zoslal Ducha Svätého). Sláva Otcu. Ó Ježišu. 
záver

Zošli svojho Ducha a všetko bude stvorené. 
A obnovíš tvárnosť zeme. 

Modlime sa.
	Večný Bože, ty osvecuješ srdcia veriacich svetlom Ducha Svätého; daj, aby sme v tomto Duchu poznávali, čo je správne, a vždy sa radovali z jeho útechy a posily. Skrze Krista, nášho Pána.
Amen.

•	DUCH SVÄTÝ – DUCH ÚTECHY

úvod

V mene Otca i Syna i Ducha Svätého.
Amen.

Keď Pán Ježiš vystúpil do neba apoštoli sa vrátili do večeradla, kde jednomyseľne zotrvávali na modlitbách spolu so ženami, s Ježišovou matkou Máriou a s jeho bratmi a očakávali prisľúbeného Ducha pravdy. 

Aj my sa spoločne modlime a vrúcne prosme Pána Ježiša, aby na nás zoslal vznešené dary Ducha Svätého.

Modlime sa. 
Pane Ježišu, ty si sľúbil, že nám pošleš Tešiteľa, Ducha pravdy; aj my ako apoštoli očakávame silu zhora, a preto ťa vrúcne prosíme, naplň nás darmi svojho Ducha: darom múdrosti a rozumu, darom rady a sily, darom poznania a nábožnosti a darom bázne pred Pánom. Ty žiješ a kraľuješ na veky vekov.
Amen. 

čítanie božieho slova

Pán hovorí: „Poprosím Otca a on vám dá iného Tešiteľa, aby zostal s vami naveky – Ducha pravdy, ktorého svet nemôže prijať, lebo ho nevidí, ani nepozná. Vy ho poznáte, veď ostáva u vás a bude vo vás. Nenechám vás ako siroty, prídem k vám. Ešte chvíľku a svet ma už neuvidí, ale vy ma uvidíte, lebo ja žijem a aj vy budete žiť. V ten deň spoznáte, že ja som v svojom Otcovi, vy vo mne a ja vo vás“ (Jn 14, 16-20). 

prosby

Modlime sa za dar útechy Ducha Svätého.
	Často sa naše srdce pre pokušenia a duchovnú suchotu vzrušuje a strachuje. 
Volajme: R.: Príď, Duchu Svätý, a naplň nás svojou útechou a radosťou.

- Mnohokrát sme pre protivenstvá smutní a nešťastní a nevieme sa ako apoštoli tešiť z utrpenia pre Ježišovo meno. R.: 
- Stáva sa, že nás opúšťajú aj tí najbližší a cítime sa opustení aj Bohom, najmä v silných pokušeniach. R.:
- Dúfame, že raz budeme vidieť Pána Ježiša z tváre do tváre; tento prísľub nás napĺňa radosťou. R.:

Príď, Duchu Svätý, a naplň nás svojou útechou a radosťou, veď ty si Duch pravej útechy a čistej radosti, dávaš svoje dary svojim verným a vymaňuješ ich z úzkosti a žiaľu.
Amen. 

modlitba ruženca 

A teraz sa obráťme na Pannu Máriu, Kráľovnú apoštolov a Matku Cirkvi, aby sme na jej mocný príhovor obsiahli dary Ducha Svätého. 
Otče náš. Zdravas’ (desiatok s tajomstvom Ktorý nám zoslal Ducha Svätého). Sláva Otcu. Ó Ježišu. 

záver

Zošli svojho Ducha a všetko bude stvorené. 
A obnovíš tvárnosť zeme. 

Modlime sa.
Večný Bože, ty osvecuješ srdcia veriacich svetlom Ducha Svätého; daj, aby sme v tomto Duchu poznávali, čo je správne, a vždy sa radovali z jeho útechy a posily. Skrze Krista, nášho Pána. 
Amen.  

•	DUCH SVÄTÝ – DUCH SLOBODY

úvod

V mene Otca i Syna i Ducha Svätého.
Amen.

Keď Pán Ježiš vystúpil do neba apoštoli sa vrátili do večeradla, kde jednomyseľne zotrvávali na modlitbách spolu so ženami, s Ježišovou matkou Máriou a s jeho bratmi a očakávali prisľúbeného Ducha pravdy. 

Aj my sa spoločne modlime a vrúcne prosme Pána Ježiša, aby na nás zoslal vznešené dary Ducha Svätého.

Modlime sa. 
Pane Ježišu, ty si sľúbil, že nám pošleš Tešiteľa, Ducha pravdy; aj my ako apoštoli očakávame silu zhora, a preto ťa vrúcne prosíme, naplň nás darmi svojho Ducha: darom múdrosti a rozumu, darom rady a sily, darom poznania a nábožnosti a darom bázne pred Pánom. Ty žiješ a kraľuješ na veky vekov.
Amen. 

čítanie božieho slova

Apoštol Pavol hovorí: „Keď prišla plnosť času, Boh poslal svojho Syna, narodeného zo ženy, narodeného pod zákonom, aby vykúpil tých, čo boli pod zákonom, a aby sme dostali adoptívne synovstvo. Pretože ste synmi, poslal Boh do našich sŕdc Ducha svojho Syna a on volá: ,Abba, Otče!’ A tak už nie si otrok, ale syn“ (Gal 4, 4-7). „Kde je Pánov Duch, tam je sloboda“ (2 Kor 3, 17). 

prosby

Modlime sa za dar duchovnej slobody.
	To je sloboda Božích detí, keď plníme Božiu vôľu nie z donútenia alebo zo strachu, ale preto, že milujeme Otca. 
Volajme: R.: Príď, Duchu Svätý, a nauč nás žiť v slobode Božích detí.

- Nesmieme pod rúškom slobody robiť zlo, lebo kto miluje, zachováva prikázania a nepácha hriech. R.:
- Ovocie Ducha je láska, radosť, pokoj, zhovievavosť, láskavosť, dobrota, vernosť, miernosť, zdržanlivosť. R.:
- Niektorí z nás sa stále zaoberajú sebou, trpia úzkosťami a žijú v strachu. R.:

Príď, Duchu Svätý, zachovaj nás vo svojej milosti a láske a upevňuj v nás slobodu Božích detí, aby sme už neboli otrokmi hriechu, ale milovanými a milujúcimi Božími deťmi.
Amen. 

modlitba ruženca 

A teraz sa obráťme na Pannu Máriu, Kráľovnú apoštolov a Matku Cirkvi, aby sme na jej mocný príhovor obsiahli dary Ducha Svätého. 
Otče náš. Zdravas’ (desiatok s tajomstvom Ktorý nám zoslal Ducha Svätého). Sláva Otcu. Ó Ježišu. 

záver

Zošli svojho Ducha a všetko bude stvorené. 
A obnovíš tvárnosť zeme. 

Modlime sa.
	Večný Bože, ty osvecuješ srdcia veriacich svetlom Ducha Svätého; daj, aby sme v tomto Duchu poznávali, čo je správne, a vždy sa radovali z jeho útechy a posily. Skrze Krista, nášho Pána.
Amen.

•	DUCH SVÄTÝ – DUCH SVÄTOSTI

úvod

V mene Otca i Syna i Ducha Svätého.
Amen.

Keď Pán Ježiš vystúpil do neba apoštoli sa vrátili do večeradla, kde jednomyseľne zotrvávali na modlitbách spolu so ženami, s Ježišovou matkou Máriou a s jeho bratmi a očakávali prisľúbeného Ducha pravdy. 

Aj my sa spoločne modlime a vrúcne prosme Pána Ježiša, aby na nás zoslal vznešené dary Ducha Svätého.

Modlime sa. 
Pane Ježišu, ty si sľúbil, že nám pošleš Tešiteľa, Ducha pravdy; aj my ako apoštoli očakávame silu zhora, a preto ťa vrúcne prosíme, naplň nás darmi svojho Ducha: darom múdrosti a rozumu, darom rady a sily, darom poznania a nábožnosti a darom bázne pred Pánom. Ty žiješ a kraľuješ na veky vekov.
Amen. 

čítanie božieho slova

Apoštol Pavol hovorí: „Boh nás spasil nie pre spravodlivé skutky, ktoré sme my konali, ale zo svojho milosrdenstva, kúpeľom znovuzrodenia a obnovy v Duchu Svätom, ktorého na nás hojne vylial skrze Ježiša Krista, nášho Spasiteľa, aby sme, ospravedlnení jeho milosťou, boli podľa nádeje dedičmi večného života“ (Tít 3, 5-7).

prosby

Modlime sa za dar Ducha svätosti.
	V krste a v birmovaní sme dostali Ducha Svätého. On chce naše činy prečistiť a preniknúť svojou svätosťou celý náš život. 
Volajme: R.: Príď, Duchu Svätý, a naplň srdcia svojich veriacich.

- Božia vôľa je, aby sme boli svätí. Veď Boh nás nepovolal k nečistote, ale k láske a k svätosti. R.:
- Duch Svätý nepôsobí len v jednotlivcoch, ale všetky spoločenstvá vedie k tomu, aby konali dobro a žili sväto. R.:
- Základom svätosti je posväcujúca milosť; teba si ju chrániť ako najväčší poklad v srdci. R.:

Príď, Duchu Svätý, a napĺňaj nás svojou milosťou, aby sme žili na tomto svet sväto a bohabojne a aby nás Ježiš našiel nepoškvrnených a bez úhony, keď príde v sláve so svojimi svätými.
Amen. 

modlitba ruženca 

A teraz sa obráťme na Pannu Máriu, Kráľovnú apoštolov a Matku Cirkvi, aby sme na jej mocný príhovor obsiahli dary Ducha Svätého. 
Otče náš. Zdravas’ (desiatok s tajomstvom Ktorý nám zoslal Ducha Svätého). Sláva Otcu. Ó Ježišu. 

záver

Zošli svojho Ducha a všetko bude stvorené. 
A obnovíš tvárnosť zeme. 

Modlime sa.
	Večný Bože, ty osvecuješ srdcia veriacich svetlom Ducha Svätého; daj, aby sme v tomto Duchu poznávali, čo je správne, a vždy sa radovali z jeho útechy a posily. Skrze Krista, nášho Pána.
Amen.

•	DUCH SVÄTÝ – DUCH LÁSKY

úvod

V mene Otca i Syna i Ducha Svätého.
Amen.

Keď Pán Ježiš vystúpil do neba apoštoli sa vrátili do večeradla, kde jednomyseľne zotrvávali na modlitbách spolu so ženami, s Ježišovou matkou Máriou a s jeho bratmi a očakávali prisľúbeného Ducha pravdy. 

Aj my sa spoločne modlime a vrúcne prosme Pána Ježiša, aby na nás zoslal vznešené dary Ducha Svätého.

Modlime sa. 
Pane Ježišu, ty si sľúbil, že nám pošleš Tešiteľa, Ducha pravdy; aj my ako apoštoli očakávame silu zhora, a preto ťa vrúcne prosíme, naplň nás darmi svojho Ducha: darom múdrosti a rozumu, darom rady a sily, darom poznania a nábožnosti a darom bázne pred Pánom. Ty žiješ a kraľuješ na veky vekov.
Amen. 

čítanie božieho slova

Apoštol Pavol hovorí: „Skrze Krista máme vierou prístup k tej istej milosti, v ktorej zotrvávame, aj sa chválime nádejou na Božiu slávu. A nádej nezahanbuje, lebo Božia láska je rozliata v našich srdciach skrze Ducha Svätého, ktorého sme dostali“ (Rim 5, 2. 5). 

prosby

Modlime sa za dar Ducha lásky.
	Láska znamená, že milujeme Pána Boha z celého srdca a zo všetkých svojich síl. 
Volajme: R.: Príď, Duchu Svätý, a zapáľ v nás oheň svojej lásky.
- Láska znamená, že sa milujeme navzájom, ako nás miluje Ježiš, a že zotrvávame verne v Ježišovom spoločenstve, v Cirkvi. R.:
- Láska znamená, že milujeme aj svojich nepriateľov a modlíme sa za tých, čo nás prenasledujú. R.:
- Láska znamená, že zachovávame Ježišove prikázania a že jeho jarmo je nám príjemné a bremeno ľahké. R.:

Príď, Duchu Svätý, a zapáľ v nás oheň svojej lásky, aby nás nič neodlúčilo od nášho Spasiteľa a aby sme z lásky k nemu každý deň konali dobré skutky a slúžili mu v jeho trpiacich bratoch a sestrách.
Amen. 

modlitba ruženca 

A teraz sa obráťme na Pannu Máriu, Kráľovnú apoštolov a Matku Cirkvi, aby sme na jej mocný príhovor obsiahli dary Ducha Svätého. 
Otče náš. Zdravas’ (desiatok s tajomstvom Ktorý nám zoslal Ducha Svätého). Sláva Otcu. Ó Ježišu. 

záver

Zošli svojho Ducha a všetko bude stvorené. 
A obnovíš tvárnosť zeme. 

Modlime sa.
	Večný Bože, ty osvecuješ srdcia veriacich svetlom Ducha Svätého; daj, aby sme v tomto Duchu poznávali, čo je správne, a vždy sa radovali z jeho útechy a posily. Skrze Krista, nášho Pána.
Amen.

•	DUCH SVÄTÝ – SVETLO NAŠEJ MYSLE

úvod

V mene Otca i Syna i Ducha Svätého.
Amen.

Keď Pán Ježiš vystúpil do neba apoštoli sa vrátili do večeradla, kde jednomyseľne zotrvávali na modlitbách spolu so ženami, s Ježišovou matkou Máriou a s jeho bratmi a očakávali prisľúbeného Ducha pravdy. 

Aj my sa spoločne modlime a vrúcne prosme Pána Ježiša, aby na nás zoslal vznešené dary Ducha Svätého.

Modlime sa. 
Pane Ježišu, ty si sľúbil, že nám pošleš Tešiteľa, Ducha pravdy; aj my ako apoštoli očakávame silu zhora, a preto ťa vrúcne prosíme, naplň nás darmi svojho Ducha: darom múdrosti a rozumu, darom rady a sily, darom poznania a nábožnosti a darom bázne pred Pánom. Ty žiješ a kraľuješ na veky vekov.
Amen. 

čítanie božieho slova

Pán hovorí: „Kto ma miluje, bude zachovávať moje slovo a môj Otec ho bude milovať; prídeme k nemu a urobíme si uňho príbytok. Toto som vám povedal, kým som ešte u vás. Ale Tešiteľ, Duch Svätý, ktorého pošle Otec v mojom mene, naučí vás všetko a pripomenie vám všetko, čo som vám povedal“ (Jn 14, 23-24a. 25-26). 

prosby

Modlime sa za dar rady a svetla Ducha Svätého.
	Dary milosti sú rozličné, ale Duch je ten istý. Každý však dostáva prejavy Ducha na všeobecný úžitok. 
Volajme: R.: Príď, Duchu Svätý, a naplň nám myseľ i srdce.

- Duch Svätý nás osvecuje, aby sme vedeli, čo je dobré a spravodlivé. R.:
- Sme blahoslavení, keď trpíme pre Krista, lebo to Duch slávy, Duch Boží spočíva na nás a učí nás odpúšťať. R.:
- Keď sme v ťažkých situáciách, Duch Svätý je s nami a vnukne nám, čo máme robiť ako Božie deti. R.:

Príď, Duchu Svätý, naplň nás svojím svetlom a udeľ nám dar rady, aby sme bezpečne kráčali po ceste spásy.
Amen. 

modlitba ruženca 

A teraz sa obráťme na Pannu Máriu, Kráľovnú apoštolov a Matku Cirkvi, aby sme na jej mocný príhovor obsiahli dary Ducha Svätého. 
Otče náš. Zdravas’ (desiatok s tajomstvom Ktorý nám zoslal Ducha Svätého). Sláva Otcu. Ó Ježišu. 

záver

Zošli svojho Ducha a všetko bude stvorené. 
A obnovíš tvárnosť zeme. 

Modlime sa.
	Večný Bože, ty osvecuješ srdcia veriacich svetlom Ducha Svätého; daj, aby sme v tomto Duchu poznávali, čo je správne, a vždy sa radovali z jeho útechy a posily. Skrze Krista, nášho Pána.
Amen.

•	DUCH SVÄTÝ – DUCH POKOJA A JEDNOTY

úvod

V mene Otca i Syna i Ducha Svätého.
Amen.

Keď Pán Ježiš vystúpil do neba apoštoli sa vrátili do večeradla, kde jednomyseľne zotrvávali na modlitbách spolu so ženami, s Ježišovou matkou Máriou a s jeho bratmi a očakávali prisľúbeného Ducha pravdy. 

Aj my sa spoločne modlime a vrúcne prosme Pána Ježiša, aby na nás zoslal vznešené dary Ducha Svätého.

Modlime sa. 
Pane Ježišu, ty si sľúbil, že nám pošleš Tešiteľa, Ducha pravdy; aj my ako apoštoli očakávame silu zhora, a preto ťa vrúcne prosíme, naplň nás darmi svojho Ducha: darom múdrosti a rozumu, darom rady a sily, darom poznania a nábožnosti a darom bázne pred Pánom. Ty žiješ a kraľuješ na veky vekov.
Amen. 

čítanie božieho slova

Apoštol Pavol hovorí: „Prosím vás, ja väzeň v Pánovi, aby ste žili dôstojne podľa povolania, ktorého sa vám dostalo, so všetkou pokorou, miernosťou a zhovievavosťou. Znášajte sa navzájom v láske a usilujte sa zachovať jednotu ducha vo zväzku pokoja. Jedno je telo jeden Duch, ako ste aj povolaní v jednej nádeji svojho povolania. Jeden je Pán, jedna viera, jeden krst“ (Ef 4, 1-5). 

prosby

Modlime sa za dar Ducha pokoja a jednoty.
	Duch Svätý zjednocuje rozličné jazyky vo vyznávaní tej istej viery; nech nás zjednocuje v pokoji a v bratskej láske. 
Volajme: R.: Príď, Duchu Svätý, a daruj nám pokoj a jednotu.

- Apoštoli jednomyseľne zotrvávali na modlitbách s Ježišovou matkou Máriou; aj naše spoločenstvo pod ochranou Panny Márie nech preniká Kristov pokoj. R.:
- Eucharistia je sviatosť, ktorá je znakom jednoty a putom lásky; nech Duch Svätý vzbudzuje v nás túžbu po častom svätom prijímaní. R.:
- Cirkev veľmi trpí tým, že pre ľudskú pýchu a slabosti mnohí žijú oddelení od jediného Kristovho ovčinca; nech je čím skôr jedno duchovné stádo a jeden Pastier. R.: 

Príď, Duchu Svätý, a udeľ Cirkvi dar jednoty a pokoja, aby všetci pokrstení boli jedno v Kristovi a aby tak všetci kresťania vydávali pravé svedectvo o našom Pánovi a Vykupiteľovi.
Amen. 

modlitba ruženca 

A teraz sa obráťme na Pannu Máriu, Kráľovnú apoštolov a Matku Cirkvi, aby sme na jej mocný príhovor obsiahli dary Ducha Svätého. 
Otče náš. Zdravas’ (desiatok s tajomstvom Ktorý nám zoslal Ducha Svätého). Sláva Otcu. Ó Ježišu. 

záver

Zošli svojho Ducha a všetko bude stvorené. 
A obnovíš tvárnosť zeme. 

Modlime sa.
	Večný Bože, ty osvecuješ srdcia veriacich svetlom Ducha Svätého; daj, aby sme v tomto Duchu poznávali, čo je správne, a vždy sa radovali z jeho útechy a posily. Skrze Krista, nášho Pána.
Amen.